CELEX: 32020R1684
Language: lt
Date: 2020-11-12 00:00:00
Title: Komisijos reglamentas (ES) 2020/1684 2020 m. lapkričio 12 d. kuriuo iš dalies keičiamas Europos Parlamento ir Tarybos reglamento (EB) Nr. 1223/2009 dėl kosmetikos gaminių VI priedas (Tekstas svarbus EEE)

2020 11 13   
               
               
                  LT
               
               
                  Europos Sąjungos oficialusis leidinys
               
               
                  L 379/42
               
            
         KOMISIJOS REGLAMENTAS (ES) 2020/1684
         2020 m. lapkričio 12 d.
         kuriuo iš dalies keičiamas Europos Parlamento ir Tarybos reglamento (EB) Nr. 1223/2009 dėl kosmetikos gaminių VI priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 30 d. Europos Parlamento ir Tarybos reglamentą (EB) Nr. 1223/2009 dėl kosmetikos gaminių (1), ypač į jo 31 straipsnio 2 dalį,
         kadangi:
         
                     (1)
                  
                  
                     Vartotojų saugos mokslinis komitetas (toliau – VSMK) 2019 m. gruodžio 13 d. nuomonėje (2) (toliau – VSMK nuomonė) padarė išvadą, kad metoksipropilamino cikloheksenilideno etoksietilcianacetatą yra saugu naudoti kaip UV filtrą kosmetikos gaminiuose, jeigu jo koncentracija yra ne didesnė kaip 3 %. Toksiškumas įkvėpus VSMK nuomonėje nebuvo įvertintas, nes nepateikta atitinkamų duomenų. Taigi VSMK nuomonė netaikytina jokiems purškiamiesiems kosmetikos gaminiams, kurie įkvėpti gali daryti poveikį galutinio naudotojo plaučiams;
                  
               
                     (2)
                  
                  
                     VSMK nuomonėje taip pat padaryta išvada, kad metoksipropilamino cikloheksenilideno etoksietilcianacetatas yra antrinis aminas, todėl gali vykti jo nitrozinimas ir susidaryti nitrozaminas. Jo negalima naudoti kartu su nitrozinimo medžiagomis. Nitrozamino kiekis turėtų būti mažesnis nei 50 ppb;
                  
               
                     (3)
                  
                  
                     atsižvelgiant į VSMK nuomonę ir siekiant atsižvelgti į techninę bei mokslinę pažangą, metoksipropilamino cikloheksenilideno etoksietilcianacetatą turėtų būti leidžiama naudoti kaip UV filtrą kosmetikos gaminiuose, jeigu jo koncentracija yra ne didesnė kaip 3 %, išskyrus priemones, kurios įkvėptos gali daryti poveikį galutinio naudotojo plaučiams;
                  
               
                     (4)
                  
                  
                     todėl Reglamento (EB) Nr. 1223/2009 VI priedas turėtų būti atitinkamai iš dalies pakeistas;
                  
               
                     (5)
                  
                  
                     šiame reglamente nustatytos priemonės atitinka Kosmetikos gaminių nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 1223/2009 VI priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 12 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 342, 2009 12 22, p. 59.
         
            (2)  SCCS/1605/19.
      
      
         
            PRIEDAS
            Reglamento (EB) Nr. 1223/2009 VI priedas papildomas šiuo įrašu:
            
               
                           Nuorodos numeris
                        
                        
                           Medžiagos identifikacija
                        
                        
                           Sąlygos
                        
                        
                           Naudojimo sąlygos ir įspėjimų formuluotė
                        
                     
                           Cheminis pavadinimas (INN/XAN)
                        
                        
                           Bendrųjų ingredientų glosarijaus pavadinimas
                        
                        
                           CAS numeris
                        
                        
                           EB numeris
                        
                        
                           Gaminių rūšis, kūno dalys
                        
                        
                           Didžiausia koncentracija gatavame preparate
                        
                        
                           Kita
                        
                     
                           a
                        
                        
                           b
                        
                        
                           c
                        
                        
                           d
                        
                        
                           e
                        
                        
                           f
                        
                        
                           g
                        
                        
                           h
                        
                        
                           i
                        
                     
                           „32
                        
                        
                           2-etoksietil (2Z)-2-cian-2-[3-(3-metoksipropilamin) cikloheks-2-en-1-iliden]acetatas
                        
                        
                           Methoxypropylamino Cyclohexenylidene Ethoxyethylcyanoacetate
                        
                        
                           1419401–88–9
                        
                        
                           700–860–3
                        
                        
                            
                        
                        
                           3 %
                        
                        
                           
                                       —
                                    
                                    
                                       Nenaudoti priemonėse, kurios įkvėptos gali daryti poveikį galutinio naudotojo plaučiams
                                    
                                 
                                       —
                                    
                                    
                                       Nenaudoti su nitrozinimo medžiagomis. Didžiausias nitrozamino kiekis: 50 μg/kg
                                    
                                 
                                       —
                                    
                                    
                                       Laikyti nitritų neturinčiose talpyklose“